Aprendre : Arreplegats BTT\nPublicat per Jordi Marina a les 21:06\nRenè Descartes va dir: "El poc que he après no té valor, comparat amb el que ignoro i no desespero a aprendre."\nÉs per això que vull APRENDRE...\nAPRENDRE d'en Pere i en Quim. Dos amics, i companys de pedalades, que han demostrat que no s'ha de ser d'una raça especial (o si) per acabar una gran cursa per etapes com és la Transpyr, que travessa els Pirineus des del mar Mediterrani fins al Cantàbric, des de Roses fins a Sant Sebastià, amb 800 km i 20.000 metres de desnivell acumulat en 8 dies. Felicitats nois, i gràcies per demostrar-nos que aquests reptes amb molt d'esforç i entrenament estan a l'abast de gent normal, que menja pasta i bistecs.\nAPRENDRE nous camins, nous recorreguts. Com vam fer dimecres a la nit per tal de poder oferir a la mainada i als seus acompanyants un nou recorregut per finalitzar la temporada dissabte.\nAPRENDRE a tornar a riure. Després de perdre companys de feina (però no amics) engolits per la fotuda crisi, després d'assimilar un nou destí professional, després de perdre... Començar a riure muntat en una bici és el millor que pot passar, riure's d'un mateix, del company, dels altres, és el millor antidepressiu, és la millor teràpia... no deixeu mai de riure!!!\nAPRENDRE nous equilibris, noves traçades... Com divendres, que després de 600 quilometres en cotxe i poques hores de son, accepto la proposta d'en Dani, per pujar a Cadiretes de nit pel "Fill de Puta". Pels que no ho sabeu, el "Fill de Puta", és el camí més curt entre Ridaura (aprop de 0 metres), i el Puig de Cadiretes (aprop de 500). Te rampes de més del 30%, i us asseguro que fer-ho tot sense caminar te tela... però en bona companyia, una mica de ganes, i equilibri, molt equilibri... s'aconsegueix!!!!\nAPRENDRE a reconèixer els llocs des de les alçades. Una de les recompenses que te pujar a Cadiretes són les vistes. M'estaria hores i hores intentat localitzar llocs, llocs que de dia controles perfectament, però que de nit no saps localitzar...\nAPRENDRE a que una mica de risc te fa sentir viu... Com vam baixar no Dani? Per les parets, patinant en els bancs de sorra, fent saltar pedres com pilotes de futbol sala, creuant el Ridaura refrescant-nos amb les esquitxades...\nAPRENDRE a reparar una punxada. Quan feia que no punxaves!?\nAPRENDRE dels nens. Per que no saben dir mentides, per que ho expliquen tot, per que són innocents...\nAPRENDRE de la natura, que dissabte a la nit ens va ensenyar com és un senglar jove. Que ens va recordar el que fa l'aigua quan plou amb violència. Que ens va ensenyar els cants de les aus...\nAPRENDRE a caure i aixecar-se. La nit te riscos, i si a sobre vas per camins que no coneixes encara més. Per sort, sense conseqüències. Cuida't company.\nAPRENDRE a hidratar-se i alimentar-se.\nAPRENDRE a hidratar-se un altre cop...\nAPRENDRE a rodejar-se de bona gent\nVull seguir aprenent!!!!\nEtiquetes: Club BTT Llagostera, Mainada, Nocturna, Sortides btt\nJordi hauries de tenir alguna columna en un diari.........ets un crack!!! Jo també aprenc de tu......\n8 de juliol de 2012 a les 22:53\nI el que es queda per apendre, tant dels petits com dels més grans !!!\nSí senyor ...!!! jo també vull aprendre encara ,... i Diumenge en vaig fer 54 "tacos"...!!!.\nEnhorabona per aquesta entrada .\n9 de juliol de 2012 a les 22:45\n9 de juliol de 2012 a les 23:11\nGracies Jordi per els elogis, però no n'hi ha per tant. Quant t'agrada la bici, t'agrada la muntanya, t'agraden aquest tipus de reptes, quant tens un company d'equip com en Quim, quan tens tot un equip com Radikal Bikes al derrera i un club amb gent com tu i els demés companys, tot es molt fácil.


Ecommerce: la web que ven per tu · Botiga online · Frame Girona\n"Si la teva empresa no té un ecommerce, perds la possibilitat de poder oferir directament el teu producte i d'obtenir un retorn."\nTENS PRODUCTE, TENS CANAL DE VENDA\nQuan coneixes un establiment nou ho fas a través d’internet o les xarxes socials, veritat? Quina és de les primeres coses que fas? Vols veure el producte que ofereix i poder adquirir-lo online, cert? Els consumidors estem molt acostumats a comprar directament a botiges virtuals, sense haver-nos de moure de casa i amb només uns clics.\nSi la teva empresa no té un ecommerce, perds la possibilitat de poder oferir directament el teu producte, però no només això…\nECOMMERCE, QUE VOL DIR?\nTenir una botiga online significa una cosa tan senzilla com que pots vendre el teu producte. Això vol dir que el teu client el pot comprar des de qualsevol lloc, directament a tu i sense cap intermediari. Alhora, pots recopilar totes aquestes dades per fer una gestió postvenda i, fins i tot, aconseguir fidelitzar-lo, augmentant les possibilitats d’un major benefici a llarg termini.\nJa no depens del teu horari d’obertura\nEn l’àmbit més econòmic, la compra en línia et permet obtenir un retorn, monetitzar la teva activitat a la xarxa. El client necessita poder comprar en qualsevol moment del dia, sense estar lligat a horaris comercials i des de qualsevol lloc. Si un usuari nou accedeix a la teva web o a les teves xarxes socials i es troba que no té aquesta opció, és molt possible que busqui el teu producte per altres vies i, fins i tot, que vagi a la competència. Això, més enllà d’afectar els teus ingressos, també repercuteix negativament a la teva imatge com a marca.\nPenjar els productes a la web i esperar a tenir vendes, però, no és suficient. S’ha d’idear i portar a terme una estratègia ben definida i tenir en compte diversos aspectes perquè la teva oferta sigui el màxim de competitiva.\nTenir un bon contingut, amb paraules clau rellevants, fa que el posicionament orgànic de la teva web/ecommerce sigui millor i, per tant, aparegui a la part superior dels motors de cerca com Google, augmentant així tant la teva visibilitat, com les teves possibilitats.\nLes xarxes socials són molt útils per incrementar la participació, són la primera via d’informació utilitzada pels usuaris i s’hi passen moltes hores. És molt important pensar quin tipus de contingut hi publicaràs i quines són les xarxes a utilitzar, ja que és un impulsor de trànsit cap a la botiga online. Instagram, per exemple, té un apartat específic de botiga, on pots marcar els productes i enllaçar-los a la web.\nEl contingut del blog és molt important per aconseguir dirigir cap a la teva shop online. Amb el text pots orientar i aconsellar al client sobre els teus productes i serveis, donant-li informació rellevant i necessària per a la decisió de compra, connectant amb els seus interessos.\nEl client ha de trobar allò que busca fàcilment i poder fer la compra de manera senzilla i ràpida. La pàgina, per tant, ha d’estar ben optimitzada, amb temps de càrrega ràpids i disseny atractiu i responsive, per adaptar-se a qualsevol dispositiu. Les penalitzacions, tant per part del client com de Google són grans si no es respecta.\nTota la informació de seguretat i contacte ha de ser visible i accessible, ajudant així a generar confiança al client. El procés de pagament ha de ser senzill, amb el mínim de passos possible, amb els menors temps d’enviament i que generi confiança. Ens trobem massa habitualment amb enganys.\nQuan parlem de gestió de dades ens estem referint a aquesta capacitat que tenim per poder conèixer informació del client (productes que ha mirat, temps que hi ha dedicat, quines cerques ha fet posteriorment… i dades de contacte). Tot això ens permet l’habilitat d’ajudar a tancar la venda, de preveure compres futures i, fins i tot, incentivar-les. No només busquem la venda, sinó que a més volem captar el client (fidelitzar-lo).\nPRIMERA VENDA: EL TEU ECOMMERCE\nAquest procés pot anar des d’una personalització total, a l’aprofitament de recursos i tecnologies ja existents per poder reduir costos. Per aquest motiu volem ajudar-te amb el teu negoci, com sabem que pot ser complicat crear un ecommerce de zero, t’oferim la nostra plataforma de venda online: Primera venda.\nLa tindràs llesta en tres passos:\nNosaltres creem tota la plataforma de l’ecommerce\nPenges tots els teus productes\nReps les comandes i efectues les entregues\nEs tracta d’un sistema estandarditzat i molt intuïtiu, tenir la botiga actualitzada et serà molt fàcil i hi podràs accedir des de qualsevol lloc. A més, a diferència d’altres sistemes, és escalable, podem afegir totes les funcionalitats que necessitis, fent-la més completa i personalitzada.\nFrame Girona som experts en la gestió i creació d’estratègies. No només tindràs una plataforma, sinó que a més complirà amb els aspectes vitals per ser més que una botiga.\nEcommerce, el win-win per tu i pel teu client.\nInformació addicional sobre el comerç digital\nEt deixem també dos enllaços amb informació interessant de la situació dels ecommerce en l’actualitat. Millor saber de més, que de menys.\nPer les empreses, donar informació a través de la web o les xarxes socials no és suficient per tenir bona presència i servei al client, en definitiva, per ser efectiu. El comerç electrònic és una gran via de negoci, sobretot per pimes, que poden veure incrementades les seves vendes.\nLa digitalització del comerç fa anys que està tenint tendència a l’alça i casos excepcionals com la pandèmia, n’han accelerat en procés i han demostrat la importància de l’ecommerce.


ERC-MÉS reclama més mesures d'acció social i reactivació del comerç a les al·legacions del pressupost | Mataró Ràdio\nDm, 31/01/2017 - 09:09\nEl grup municipal d’ERC-MES presenta les al·legacions als Pressupost i el PAM del 2017. Ho va fer ahir al vespre en una roda de premsa presidida pels quatre regidors del grup. Un total de 96 propostes dividides en diverses àrees de les quals destaca les mesures d’acció social i de reactivació del comerç en tot el municipi. En l’apart d’acció social, es demana incrementar la partida de la lluita contra la pobresa i la vulnerabilitat. Una al·legació acceptada l’any anterior però que volen que augmenti el pressupost dels 500 mil euros actuals a un milió d’euros (un 2’5% dels ingressos). Uns diners que es destinarien a contractar personal per serveis socials i rebaixar la feina dels tècnics. En l’àmbit social, la formació d’esquerres també sol·licita l’elaboració d’un Pla de Convivència per recuperar els recursos retallats durant l’anterior mandat i la creació d’un cementiri pensat per a que hi tinguin cabuda totes les religions reconegudes pel Govern espanyol i català. Escoltem a Francesc Teixidó, portaveu del grup municipal d’ERC-MES.\nEn matèria de reactivació econòmica, Francesc Teixidó ha demanat que el Govern local prengui decisions en matèria comercial. En aquest sentit es planteja que es posi en marxa una demanda dels comerciants: els BID, una manera de gestió mixta entre entitats privades i públiques.\nA més, en matèria de participació ciutadana també es demana més implicació dels mataronins en l’elaboració dels pressupostos. En aquest sentit es proposa destinar 1 milió d’euros per a propostes arribades des de la ciutadania.\nERC-MES també demana més concreció per part del Govern municipal en les al·legacions acceptades l’any passat i que encara estan pendents. Un total de 96 al·legacions que el grup municipal ha valorat en 2’5 milions d’euros.\npressupost 2017, ERC-MES


ARCCI: Més israelofòbia!\nPretenden pressionar perquè s'aixequi definitivament el bloqueig sobre la Franja de Gaza\nSindicatos portuaris suecs inicien boicot a Israel\nEl Sindicat de Treballadors Portuaris Suecs va iniciar avui dimecres un boicot contra el transport marítim de mercaderies procedent d'Israel, que estarà vigent durant una setmana.\nLa mesura, anunciada des de fa dies, pretén pressionar Israel perquè aixequi de manera definitiva el bloqueig sobre la Franja de Gaza i iniciï una investigació internacional de l'abordatge a l'autoproclamada "Flota de la Llibertat", en què van resultar morts nou turcs que pertanyien a una organització radical islamista.\nBjorn Borg, el portaveu del sindicat, va dir que les recents mesures de suavització al bloqueig "no són suficients, i volem que aixequi el bloqueig de forma definitiva".\nUns 1,500 membres del Sindicat de Treballadors Portuaris Suecs han començat el boicot en tots els ports comercials de Suècia, que manegen més del 95% del comerç extern del país escandinau.\nIsrael exporta principalment fruita, hortalisses, flors, cosmètics i productes domèstics a Suècia, mentre que les principals importacions israelianes d'aquest país escandinau procedeixen de la indústria automobilística i inclouen també medicines i material d'hospital.\nAquests dos últims productes queden exempts del boicot, que durarà fins a la mitjanit del 29 de juny.\nEls treballadors portuaris noruecs havien anunciat també una iniciativa semblant contra Israel, però la van suspendre a darrera hora a l'anunciar el Govern israelià que suavitzaria el bloqueig contra el govern de Hamàs.


El Govern pagarà un 75% del cost de tomar les Covetes\n08 maig 2021 03:46\nL’Ajuntament de Campos assumirà la resta de la despesa, que puja a 113.000 euros\nA la fi, hi ha acord. El Govern, el Consell de Mallorca i el Consistori campaner varen fer públic ahir que dimecres se signarà un protocol per col·laborar plegats en l'esbucament dels apartaments il·legals de les Covetes.\nL'acord de cooperació es materialitzarà demà amb la signatura del protocol. Per part de l'Executiu, el firmarà José Ramón Bauzá, el president; del Consell, Mauricio Rovira, en qualitat de president de l'Agència de Protecció de la Legalitat Urbanística; i de part del Consistori el signarà el batle, Sebastià Sagreras.\nEntre altres aspectes, el protocol preveu que l'Administració autonòmica assumeixi el 75 per cent del cost de la demolició. Atès que el segon projecte (el que preveu enterrar els enderrocs) estima una despesa de 452.000 euros, el Govern n'haurà d'aportar 339.000.\nL'Ajuntament de Campos es farà càrrec de la quantitat restant: 113.000 euros. L'Agència de Disciplina Urbanística no hi aportarà diners, sinó que li "correspondrà l'execució efectiva de les obres de demolició i de restitució dels terrenys a l'estat original mitjançant la contractació amb una empresa externa o bé amb els seus propis mitjans".\nL'empresa, a qui el Consell encomanarà l'esbucament, és Tragsa, una societat estatal.\nson uns miserables, gasten doblers de tots per defensar il·legalitats en benefici pròpi i ara entre tots hem de pagar per reparar les seves il·legalitats. sols les paparres que dirigeixen el PP poden fer aquestes barrabassades i sortir-ne ben parats. la justicia que patim esta molt viciada i és molt injusta.\nPer DEMOCRÀCIA?? HA, HA, HA, ..., fa mes de 8 anys\nINSUBMISSIÓ JA !!\nDe moment Fiscal ... però podrà ser pacífica?\nPer part dels poderosos segur que no. Per això tenen controlats els tres poders: judicial, legislatiu i ... executiu. Més ben dit, ja no sabem on comença l'un i acaba l'altre.\nÉs possible un moviment "gandhià" ???\nAixò ho haurien de pagar del seu patrimoni personal aquells que, tot i estar avisats de la possible il·legalitat de construir els apartaments, autoritzaren sa construcció.\nAixò es diu socialitzar els deutes i privatitzar els beneficis. Que pagui qui l'ha feta: Els batles, en plural, de Campos i els constructors.\nAquests peixets i els que els recolzen no tenen vergonya.\n"Que pag qui deu!".\nQuan sorgirà un altre Simó Ballester "Lo Tort", o un Joan Ot Colom que encenguin la revolta d'una vegada? Ja és ben hora!\nPer CorruPPtes, fa mes de 8 anys\nLa seguretat jurídica que prediquen elecció rere elecció els corruPPtes és això? Un negoci particular és facilitat per un poder polític (batle del PP de Campos) que també sen vol beneficiar econòmicament. Incorren en irregularitats i els moviments socials i partits a l'oposició (GOB, PSM) amb càrrec al seu patrimoni li planten batalla judicial. Perden el judici i qui paga la festa és un tercer: El poble, a través dels doblers que són de tots. Si tenguessin un fil de dignitat el PP, el batle de Campos i son pare, el que n'era batle fa 18 any haurien de pagar de la seva butxaca aquesta desgràcia que ens carreguen damunt. Prevaricadors, cacics i indemnes, fidels a un estil des fa més de 100 anys.\nÉs indignant que unes actuacions urbanístiques il·legals, condemnades en darrera instància per sentència judicial, repercuteixin sobre les esquenes dels contribuents.\nCom a funcionari públic, consider que em roben el sou des de fa anys. Uns anys per congelació del salari, altres per baixades de sou i, finalment, per llevar-me una paga extra. A més a més, he de veure com pugen els imposts i les taxes quan els dóna la gana i que els bancs, els seus aliats de robatori de cada dia cobren més per menys serveis. I ara, arriba el súmmum: hem de pagar entra tots la malifeta d'uns condemnats!.\nJa només cal que ens fiquin a la presó pel que ha fet en Bárcenes, en Matas o n'Urdargarin!!!!\nPer Mercedes, fa mes de 8 anys\nSi demà hi hagués eleccions a Campos guanyaria el PP, com si ho veiés.\nI potser sí que tenim el que ens mereixem, almenys a Campos, perquè amb les merderades que ha arribat a a fer aquest peperum, amb el suport del Pallisseta, ésclar, no entendré mai com és possible que la majoria de gent de Campos els continua votant. No, no ho entedré mai.


Nombroses associacions de Catarroja ofereixen els seus locals per a col·laborar en la vacunació masiva - El Meridiano de L'Horta\nNombroses associacions de Catarroja ofereixen els seus locals per a col·laborar en la vacunació masiva\nDiverses associacions del municipi han oferit els seus locals per a col·laborar en l’imminent procés de vacunació masiva\nLa Catarroja més solidària s’ha vist durant aquests mesos de pandèmia que estem patint. Des del primer dia, comerciants i persones anònimes van traslladar a l’Ajuntament la seua voluntat de col·laborar, ja fora en labors d’ajuda a persones que necessitaven col·laboració per a fer les tasques en el confinament o bé aportant material EPI, fonamental per a l’acompliment dels serveis essencials i escàs en les primeres setmanes. Ara, en la fase en la qual ens trobem, la solidaritat segueix, sent diverses associacions les que han comunicat a l’Ajuntament de Catarroja, la seua predisposició per a cedir els seus locals davant l’imminent procés de vacunació massiva.\nAixí doncs, des de l’Ajuntament de Catarroja, en representació del seu alcalde, Jesús Monzó, i vicealcaldessa, Lorena Silvent, volen mostrar el seu agraïment pels continus gestos de solidaritat del veïnat. Aquesta no és més que una mostra de la gran implicació del teixit associatiu local que ha brindat des del minut ú, el seu poder de mobilització per a ajudar, com així han fet diverses associacions festives, falleres o musicals.\nD’aquesta manera, l’Ajuntament ha traslladat aquests oferiments al Centre de Salut Pública d’Alzira, l’encarregada de realitzar el procés de vacunació a Catarroja. No obstant això, fa uns mesos i anticipant-nos a aquesta situació, ja es van posar a la disposició del Centre de Salut de Catarroja una sèrie de locals municipals òptims per a la realització labors sanitàries que estan, també, sent valorats per les autoritats.


Altea inicia un projecte per fomentar la participació ciutadana entre la població estrangera - Altea Digital\nAltea inicia un projecte per fomentar la participació ciutadana entre la població estrangera\nL’Ajuntament d’Altea, a través de la regidoria de Participació Ciutadana, després de l’èxit de les jornades celebrades el passat any, iniciarà unes jornades per al foment de la participació ciutadana per a la població estrangera a la ciutat. El projecte està constituït per un total de 5 jornades que es realitzaran des del 30 de setembre fins al 4 d’octubre, dia de l’última sessió que conclourà amb un vi d’honor per a tots els assistents a les jornades. L’horari de les sessions serà de 10:30 a 12 hores al Centre Cultural d’Altea la Vella.\nLes sessions abastaran aspectes com ara la participació ciutadana per a la ciutadania estrangera, conèixer els serveis que l’Ajuntament d’Altea i la Generalitat Valenciana ofereixen a la ciutadania estrangera, identificar les diferents competències de les administracions públiques perquè la ciutadania sàpiga on acudir davant de qualsevol situació i un intercanvi de bones pràctiques participatives dels municipis d’origen de les persones participants.\nLa regidora de l’àrea, Maria Antonia Laviós, ha animat a tota la ciutadania a participar d’estes jornades, especialment la població estrangera. Les persones interessades en participar han d’acudir els dies esmentats al Centre Cultural d’Altea la Vella.\nEl projecte està finançat per la Conselleria de Transparència, Responsabilitat Social, Participació i Cooperació de la Generalitat Valenciana i compta amb la col·laboració de l’Ajuntament d’Altea.


Orgues de Catalunya: 7. Orgue de Santa Maria del Mar, Barcelona, Barcelonès.\n7. Orgue de Santa Maria del Mar, Barcelona, Barcelonès.\nLa basílica de Santa Maria del Mar és, sense cap mena de dubte, un dels més grans exponents de l’orgueneria a Catalunya. L’assimilació de múltiples influències va enriquir extraordinàriament el seu patrimoni, fins al punt que al segle XVI ja tenia un estil plenament desenvolupat, mentre que l’escola castellana va haver d’esperar fins al segle XVIII per assolir el seu punt àlgid, com a resultat de recorreguts estilístics diferenciats.\nA partir de diverses investigacions i especialment de la publicació La música en la Basílica de Santa Maria del Mar (1962), de Francesc Baldelló, hem pogut constatar que molts orgueners importants van treballar en els grans orgues de la Basílica. Entre aquests destaquen: Bernat Pons, capellà de Narbonna, França.” (1393), que és quan tenim la primera noticia d’un orgue, a penes deu anys després d’haver celebrat la primera Missa, Frater Leonardus, (1464) franciscà de Mainz, Alemanya, Johann Spinn von Noyern (1484-87), Pere Bordons (1547), Peris Arrabasa i Salvador Estrada (1560-64), el prestigiós constructor aragonès José de Sesma (1677), el flamenc Andreu Bargere (1691), Josep Bosch (1719-21), Antoni Boscà qui, des del 1734, havia fet reparacions als orgues de Sta. Maria i, l’any 1741 va construir un instrument nou de trinca, una magnífica síntesi de les tradicions catalanes i castellanes: manuals partits, llenguetaria horitzontal, de batalla, manuals d’extensiósencera en lloc de l’octava curta que tenia fins aquell moment, Jean-Pierre Cavaillé i Dominique Cavaillé-Coll (1794-97) i Joan Puig (1854).\nPer tant, ja des del segle XIV s’observa una important presència d’artifexs procedents de terres llunyanes, generalment del centre d’Europa, que van impulsar, juntament amb orgueners catalans, un gran desenvolupament de l’art de l’orgueneria, de manera que es va generar una escola realment interessant i singular.\nAquesta església tenia dos instruments: L’Orgue Gran [Jean-Pierre Cavaillé i Dominique Cavaillé-Coll] que es va tocar per celebracions importants. Fou inaugurat el dia de Nadal del 1797 i desaparegué en l’incendi del 1936 durant la Guerra Civil. Pel que fa a l’Orgue Menor, la seva funció principal va ser acompanyar el cant del clergue durant la litúrgia. Se’n troben referències del 1495. L’any 1672 es va haver de desmuntar per poder construir la Galeria Reial. Dita galeria es va bastir al mur de la nau lateral del cantó sud o epístola, davant l’Orgue Major. Se suposa que en aquells moments, l’Orgue Menor s’havia desmuntat i s’instal·là sobre la capella central, exactament al cantó oposat de l’Orgue Major. Dita galeria desaparegué també al mateix incendi que l’Orgue Major l’any 1936.\nL’instrument que ara sona a Santa Maria fou construït originàriament per al Convent dels Trinitaris de Vic. L’estil del moble i la seva decoració plàstica corresponen a la segona meitat del segle XVIII, per bé que, fins avui, no s’ha aconseguit trobar cap dada, ni en el mateix instrument ni en cap document d’arxiu per poder confirmar la data de la seva construcció i el nom del seu autor. Segons l’arquitecte anglès, Simon Platt, l’instrument va ser construït al voltant dels anys 1730 – 1750. Es dóna la situació paradoxal que, tot i que Catalunya hagi estat un dels països més rics en orgueneria i en documentació d’orgueneria, avui dia es conservin tan pocs exemplars d’orgues antics.\nCap a l’any1983, vam trobar alguns elements de l’instrument al magatzem d’un antiquari, desmuntat per personal no professional. Des d’aquí hauria pogut sortir cap a algun lloc d’Europa i molt probablement perdre-se’n el rastre per sempre. Altres elements, com són ara el manual i les manxes van ser trobats en una masia a prop de Vic. Tot plegat, l’aspecte que tenia era un munt de feralla de difícil indentificació.\nA més de la restauració del moble, calia emprendre’n la reconstrucció, l’afegit de peces que mancaven, i el disseny i realització d’una tribuna nova en l’estil del moble. Del material sonor, només se’n conservaven els aproximadament 80 tubs de fusta de què consta l’instrument, que componen el 6% de la totalitat. Per reconstruir el 94% desaparegut, s’ha hagut de rastrejar les pistes existents als suports dels tubs de la façana, a les panderetes i als secrets. A partir d’aquesta informació, s’ha pogut desxifrar la probable disposició de registres, i les mides i els diàmetres dels tubs corresponents. Les mides trobades coincideixen sovint amb les de l’orgue de Talarn (Lleida/1748), al Pallars, obra atribuïda a Boscà Seriñena (si hem de fer cas de la signatura que hi ha al moble). Trets importants d’aquest instrument són la partició del manual entre siº–do1 (contrari a l’orgue castellà que ho fa entre do1- do#1) i la presència d’un flautat de fusta. Pel que fa a la resta, en no existir mostres ni paral·lelismes, s’ha hagut de recórrer a l’experiència acumulada durant llargs anys a les escoles d’orgueneria mallorquina i catalana.\nEls altres elements, mecànics, estructurals i decoratius, han estat restaurats segons les tècniques de l’època. En el cas de les manxes, ha calgut reconstruir les taules perquè les originals eren irrecuperables; no obstant això, se n’han conservat els plecs primitius com a documentació. Es tracta de les poques manxes de tascó conservades a Catalunya juntament amb les del Santuari del Miracle de Solsona, la Pobla de Cérvoles i Ulldemolins.\nLa restauració-reconstrucció no permet aplicar a un instrument històric l’estil personal del reconstructor, sinó que hom s’ha d’expressar en el llenguatge dels orgues catalans del segle XVIII. L’únic marge que ha tingut l’equip restaurador ha estat el de solucionar l’inconvenient d’adequar l’antic Orgue Menor, històricament destinat a acompanyar els clergues en el cant litúrgic, a l’actual funció de ser l’orgue del temple per a tots els seus usos litúrgics i musicals.\nUna de les peculiaritats de l’orgue als Països Catalans és l’existència de dos cossos, l’orgue major i la cadireta,. En alguns casos, quan les dimensions de l’instrument són petites, el segon cos no s’arriba a construir, però s’hi sol trobar ni que sigui decorativament. És el cas de Talarn, per exemple.\nA l’orgue de Santa Maria del Mar també es donava aquesta circumstància. No obstant això, i tenint en compte les grans dimensions de la Basílica, i especialment la missió litúrgica i concertística de l’instrument, hem optat per aportar el segon cos, que correspon a l’esperit d’orgues com els de Sitges, Torredembarra, Montblanc, Cadaqués, Montbrió, etc.\nEl projecte per a la restauració de l’orgue es va dur a terme en dues etapes: L’Orgue Major es va acabar l’any 1997. Alguns anys més tard, amb la instal·lació del material sonor de la Cadireta es van enllestir les obres i l’orgue es va estrenar el 31 de maig de 2005.\nLabels: 1 ciutat vella, 2005, barcelona, barcelonès, documents en PDF, gerhard grenzing, sant pere-santa caterina i la ribera


Aplec d'Estiu - Ajuntament de Vila-real\nL'Ajuntament de Vila-real atendrà totes les sol·licituds per a participar en l'Aplec d'Estiu que el pròxim mes acullen els CEIP Gimeno Barón i Pius XII . L'edil de Benestar Social, Juan Luis Fabregat, ha assenyalat que, a pesar que l'oferta inicial era de 400 places, s'ha decidit distribuir l'excedent de peticions entre els diferents torns per a donar cobertura a les 436 demandes.\nUna empresa local ha resultat l'adjudicatària provisional d'aquest servei, amb el qual des del consistori es busca ajudar a conciliar la vida laboral amb les vacances estivals dels xiquets. Cal destacar que en aquesta edició s'han rebut 109 peticions de bonificació de les taxes municipals, atenent a les reduccions que per diferents motius aplica el consistori, que seran concedides després de comprovar els pertinents documents acreditatius.\nFabregat ha recordat també que durant l'estiu es continuarà comptant amb els centres d'esplai en les cases de barri El Pilar, El Progrés i Sant Ferran, que a causa de les obres de millora d'aquesta seu veïnal es desenvoluparan en el CEIP Concepció Arenal.


La petjada de Rubí: Picaresca al comerç local amb monedes "falses" de 2€\nCom tu comentes, és poc freqüent la gent que ve amb monedes "falses".\nPerò això no només passa amb les monedes de 2€ (tot i que potser són les més similars), sinó amb qualsevol altre. També m'he trobat amb monedes de 10 centims o 50cnt.O fins i tot gent amb les antigues pessetes! jaja\nPerò amb el que més s'ha de vigilar són amb els bitllets falsos, que també en corren...\nPer cert, una última curiositat. Últimament m'he trobat varies monedes de 2€ que a la part de darrere (on normalment hi ha la cara del rei) hi ha dibuixat una figura d'una persona (feta amb 4 pals) amb el símbol € al costat.\nNo ho he investigat detingudament però donava la sensació com si algú hagués "modificat" el dibuix i l'hagués creat ell. Tot i que també podria ser la moneda d'algun altre país però no ho he sapigut trobar. Algú també l'ha vista?\n5 de desembre de 2010, a les 17:58\nFelicidades a este blog. Comenta noticias que no tratan otros medios locales y que pueden ser de nuestro interés. Y además, muy respetuoso con todo el mundo y muy objetivo\n5 de desembre de 2010, a les 20:46\nA la meva botiga vigilem molt amb els bitllets de 5. Un a la setmana fals cau segur\n8 de desembre de 2010, a les 18:09


Situació - La Solana Costa brava - Roses\nRoses és un dels centres turístics de la Costa Brava i està a 50 km de la frontera espanyola-francesa i a 17 km de Figueres. Els edificis "La Solana" i "Solimar" es troben al centre comercial de Santa Margarita (urbanizació de Roses) a menys de 80 metres de la extensa platja de sorra fina de Roses. La poca profunditat del mar i l'ausencia de corrents marines fan d'aquesta platja un lloc segur per als nens.\nEl centre de Roses està a 20 minuts passejant pel bonic passeig marítim tocant la platja. A prop dels apartaments hi ha bars, restaurants, supermercats, farmacies, metges, parades d'autobús, taxis, etc.\nTot tipus d'esports náutics son possibles a la bahía com: la vela, windsurf, esquí náutic, moto acuática i busseig. A Santa Margarita hi ha diverses empreses per llogar equip de busseig, barques, motos acuátiques, etc.\nA les afores de Santa Margarita es troben l'aquapark "Aquabrava" i un circuit de karting al aire lliure.\nA la recepció el conserge donarà tot tipus d'informació.\nVisites i excursions possibles a prop de Roses (p.e.):\nA Roses: la Ciutadella (fortificació militar de 1543) i el museo, Castell Trinitat (construcció militar de 1544), Castro Visigot (fortificació del segle VII) i el Conjunt Megalític (3000 a.C.)\nAls voltants: Els parcs naturals de Punta Falconera, els Aigüamolls d'Empordà i el Cap de Creus.\nFigueres (18 km.): El museo de Salvador Dalí i el Castell de Sant Ferran (fortificació militar del segle XVIII)\nSant Pere de Rodes (abadía benedictina del segle XI) (20 km)\nExcavacions d'Empúries (ruines de la ciutat grega Emporion 575 a.C.) (30 km)\nCadaqués (la casa-museo de Salvador Dalí) (20 km)\nEstació més propera a Roses: Figueres a 17 Km. (Per més informació RENFE: tel. 902.24.02.02)\nAutopista A9 (vía Perpignan fins la frontera)\nAutopista A-7 (De la frontera direcció Barcelona) fins a Figueres després C260-(cap a Roses)\nDirecte de Barcelona a Roses (SARFA)\nDirecte de Figueres a Roses (SARFA) (Per més informació SARFA: Tel 972.15.05.85)\nAeroport Girona-Costa Brava: a 60 Km. de Roses (Tel: 972.18.66.00)\n(Autobús directe de l'aeroport a Roses) www.transferbus.com\n(o Tren fins a Figueres i després autobús fins a Roses)\nAeroport de Perpinyà: a 65 Km. de Roses (Tren fins a Figueres i després autobús fins a Roses)\nAeroport de Barcelona: a 160 Km. de Roses (Autobús directe fins a Roses Telèfon 972 15 05 85 o tren fins Figueres i després autobús fins a Roses)


Catalunya participa en la sessió sobre mobilitat urbana sostenible de l’Assemblea Urbana d’ONU-Hàbitat - BCNCL Catalunya participa en la sessió sobre mobilitat urbana sostenible de l’Assemblea Urbana d’ONU-Hàbitat - BCNCL\nNOTICIA | Published 03 jun 2019\nCatalunya participa en la sessió sobre mobilitat urbana sostenible de l’Assemblea Urbana d’ONU-Hàbitat\nEl conseller de Territori i Sostenibilitat, Damià Calvet, ha participat en la sessió d’alt nivell sobre mobilitat urbana sostenible i innovadora que ha tingut lloc durant la primera Assemblea Urbana d’ONU-Hàbitat a Nairobi (Kenya). L’Assemblea Urbana és el nou òrgan de govern d’ONU-Hàbitat, el Programa de Nacions Unides per als assentaments urbans.\nEn aquest marc, Calvet ha recordat que “ciutat i mobilitat són dos fenòmens íntimament lligats” i que, “amb la universalització del cotxe, hem supeditat el disseny de les ciutats a les necessitats prioritàries del vehicle privat”. Aquest fet ha comportat “perjudicis en forma de manca de sostenibilitat: canvi climàtic, contaminació atmosfèrica, congestió o soroll”.\nEl conseller, però, s’ha mostrat convençut que “el segle XXI serà el d’un canvi radical en la mobilitat i el model urbà cap a una economia baixa en carboni”. “El Govern de Catalunya ha decidit prendre les decisions que ens portin cap aquesta transició, per això hem declarat l’emergència climàtica i enfoquem les noves polítiques de mobilitat amb aquesta filosofia”, ha exposat.\nAgenda urbana: la mobilitat, element transversal\nCalvet també ha afirmat que “la mobilitat és una aliada de la sostenibilitat i la tecnologia ha d’estar al servei de la mobilitat i no al revés”. Finalment, el conseller ha recordat que “urbanisme i mobilitat són dues cares d’una mateixa moneda” i, per això, “ens hem dotat d’una altra eina, l’Agenda urbana de Catalunya, per gestionar-ho”.\nL’Agenda urbana de Catalunya serà un acord estratègic, entre tots els actors que influeixen sobre el territori, per dissenyar els hàbitats urbans del futur tenint en compte els nous impactes ambientals, socials i tecnològics sobre les ciutats. El conseller ha explicat que “l’Agenda aborda la mobilitat des d’una perspectiva transversal” i inclou mesures en els eixos temàtics de millora de la salut, qualitat urbana i prosperitat.\nEl Govern català treballa perquè el contingut de l’Agenda urbana de Catalunya s’alineï completament amb els quatre pilars estratègics del Pla 2020-2025 d’ONU-Hàbitat: reducció de desigualtats espacials, resiliència, canvi climàtic i prosperitat.


Les primeres vacunes contra la Covid-19 del Baix Empordà arriben a la residència Santa Caterina de Torroella - Empordà\nLes primeres vacunes contra la Covid-19 del Baix Empordà arriben a la residència Santa Caterina de Torroella\nAquest dimarts els equips de vacunació s'han desplaçat a l'Empordà, les comarques pendents de rebre les primeres dosis\nACN 05.01.2021 | 12:02\nLa Conxita Romaguera, de 90 anys, rebent la primera dosi de la vacuna contra la Covid-19 a Torroella de Montgrí. SALUT\nLa Conxita Romaguera, de 90 anys, rebent la primera dosi de la vacuna contra la Covid-19 a Torroella de Montgrí.\nLa campanya de vacunació contra la Covid-19 a la Regió Sanitària de Girona ha arribat aquest dimarts a la comarca del Baix Empordà amb les primeres injeccions a la residència Santa Caterina de Torroella de Montgrí. Les dosis han arribat a les nou del matí amb l'equip de vacunació i en total se n'han administrat 30, repartides entre 21 dels 22 residents i en 9 dels 16 treballadors. Tots ells, un cop passin 21 dies rebran la segona injecció. La primera dosi ha estat per a la usuària Conxita Romaguera, de 90 anys, que s'ha mostrat conscienciada sobre la importància de la vacunació i ha demanat a la població que sigui "responsable". Minuts després, ha estat el torn de la directora del geriàtric, Olga Garcia, que ho ha fet per "donar exemple".\nAquest dimarts els equips de vacunació s'han desplaçat a l'Alt i el Baix Empordà, les dues comarques que estaven pendents de rebre les primeres dosis.\nBrussel·les autoritza la vacuna de Moderna, la segona en ús a la UE.


Notícia: Comença la Setmana per la Pau amb la presentació gironina del llibre “Mi viaje al Norte”\nComença la Setmana per la Pau amb la presentació gironina del llibre “Mi viaje al Norte”\nNoticia publicada a la web el 01/16/2014 12:35:56 PM\nEl seu autor és Lancy Dodem, que va ser el primer nen apadrinat per la Fundació Vicenç Ferrer, a qui pertany l’exposició “El futur comença avui”, inaugurada també ahir a la Biblioteca\nBlanes va acollir ahir al vespre la presentació a comarques gironines del llibre “Mi viaje al Norte”, en motiu de la Setmana per la Pau que organitza l’Ajuntament de Blanes, a través de l’Àrea de Cooperació i Solidaritat i la Comissió de Cooperació, Solidaritat i Cohesió Social. Es tracta d’un cicle que es fa cada any al municipi coincidint amb el Dia Mundial de la No Violència i la Pau que es commemora el 30 de gener, l’aniversari de la mort del Mahatma Ghandi.\nL’objectiu és promoure la cultura de la pau a través de campanyes de sensibilització social amb accions i propostes d’educació, així com dinamitzar i implicar les entitats del territori organitzant actes. També es treballa conjuntament amb els ciutadans i ciutadanes per afavorir el creixement d’una consciència cívica i ben informada a favor de la pau.\nLa programació de la Setmana per la Pau 2014 es va encetar ahir al vespre a la Biblioteca Comarcal, amb dues activitats organitzades amb el suport de la Fundació Vicenç Ferrer. L’alcalde de Blanes, Josep Marigó, acompanyat de la regidora de Cooperació i Solidaritat, Susana Ramajo, va encapçalar la inauguració de l’exposició El futur comença avui, així com la presentació a comarques gironines del llibre Mi viaje al Norte. Tots dos actes també van comptar amb la participació de Lancy Dodem i Tomàs Romero, representants de la Fundació Vicenç Ferrer a Catalunya i Blanes, respectivament.\nPresentació gironina de “Mi viaje al Norte” i exposició fotogràfica\nDesprés que el llibre “Mi viaje al Norte” va ser donat a conèixer per primera vegada a Barcelona el passat mes de desembre, la presentació a comarques gironines va tenir lloc ahir dimecres a Blanes, a càrrec del seu autor Lancy Dodem, que també és representant de la Fundació VF a Catalunya. L’autor, que va ser el primer nen apadrinat de la fundació, explica les anècdotes i vicissituds del seu apassionant viatge que posa de relleu el gran contrast entre Orient i Occident: des de la immensa i erma plana del Decán, on va néixer i van transcórrer els primers anys de la seva vida amb la fundació, fins a Barcelona, on treballa actualment i ha creat la seva nova llar.\nA través del seu relat, el seu protagonista anima a tothom a afrontar i governar les seves vides amb valentia, comprenent el poder de l’acció i, tal com fa l’aigua, aprenent a fluir com la vida mateixa. L’autor és un gran admirador de Vicenç Ferrer, perquè “Em va ensenyar tot allò que no es pot ensenyar: ell sempre va viure humilment, perdonant de tot cor, oferint una segona oportunitat i treballant incansablement per fer realitat el seu somni d’eradicar la fam, el patiment i la desigualtat”.\nPer la seva banda, l’exposició El futur comença avui està formada per cinc plafons que recullen el testimoni de tres generacions diferents que tracten diverses temàtiques: el respecte als Drets Humans, l’educació, l’autonomia econòmica, la lluita per la igualtat i la força de la comunitat. Els 15 testimonis estan captats a través de la càmera de Ramon Serrano, autor de les fotografies, que ens acosten a històries de discriminació i exclusió, però sobretot de superació i dignitat.\nL’objectiu és que puguem fer una aproximació tant a la Índia rural que va conèixer Vicenç Ferrer quan va arribar a Anantapur fa 50 anys, com a la realitat d’avui dia i, finalment, a quins reptes de futur s’enfronta. La Fundació VF treballa per eradicar la pobresa extrema que hi ha en aquest país asiàtic, i actualment la seva tasca es manté encara viva a través d’un ample programa de desenvolupament que cobreix més de 3.000 poblets i beneficia a uns 3 milions de persones.\nEls actes organitzats a Blanes en motiu de la Setmana per la Pau 2014 es tancaran a finals de mes amb dues activitats prou emblemàtiques: la lectura del Manifest per la Pau que es farà el 30 de gener i el lliurament de Fons als Projectes de Cooperació amb el Tercer Món que tindrà lloc el dia 31.\nData de realització: 01/16/2014 | Data de la darrera actualització:


Guia d’alimentació saludable en l’etapa escolar. | AMPA Escola Sant Climent\nGuia d’alimentació saludable en l’etapa escolar.\nL’Agència de Salut Pública de Catalunya, ASPCAT, va presentar la nova guia de L’alimentació saludable en l’etapa escolar, en la que s’han actualitzat tant recomanacions alimentàries i dietètiques per als infants, com aspectes vinculats a la sostenibilitat mediambiental de l’alimentació.\nEn línia amb els Objectius de desenvolupament sostenible, per reduir l’impacte ambiental associat al consum d’aliments, s’ha fet més èmfasi en: La recomanació d’utilitzar aliments frescos o mínimament processats, de temporada, de producció local i de venda de proximitat. La importància de reduir el malbaratament d’aliments i de la reducció de residus plàstics.


“L’objectiu d’anar a LA és tirar endavant la nostra òpera prima” | EL CINÈFIL\n“L’objectiu d’anar a LA és tirar endavant la nostra òpera prima”\nCine CatalàEntrevista 8 de Febrer de 2018 Luana Valls 0\nJoan Paüls i J. A. Moreno marxaran el pròxim mes d'abril per provar sort com a directors\nEn Joan Paüls i en Jose Antonio Moreno tenen un objectiu en comú; triomfar a Hollywood com a directors. Tots dos són catalans, l’un de Terrassa i l’altre de Sant Cugat. Tots dos fa anys que estan vinculats al món audiovisual, l’un més centrat fins ara en el sector dels videoclips i l’altre en els curtmetratges. Ara tenen un objectiu comú, anar a Los Angeles per mirar de fer-se un lloc a la indústria i produir el seu primer llargmetratge. Des d’El Cinèfil farem un seguiment d’aquest viatge per tal de conèixer més a fons aquesta experiència. Però d’entrada coneguem una mica més als seus protagonistes i quines són les seves expectatives.\nSegons ells, hi ha dues maneres d’entrar a formar part del món audiovisual, des d’una vessant més acadèmica i des d’una més empresarial. En Joan Paüls va seguir el primer camí; va fer un curs de dos anys a l’Escola de Mitjans Audiovisuals de Barcelona (emav) i després va fer la carrera de comunicació audiovisual a la Universitat Autònoma, posteriorment va anar a Londres per finalitzar els seus estudis amb un màster. Per la seva banda, el J. A. Moreno va entrar directament a fer la carrera a la UAB i durant el seu segon any van muntar amb el Joan la seva pròpia productora (Kill the Film) amb la qual han anat fent feines des d’aleshores sobretot de videoclip i, ja compten amb un volum considerable de clients a nivell internacional, com ara Spinnin’ Records o A3 Musica, entre altres.\nDe totes maneres, ambdós van començar com la gran majoria, fent curtmetratges. I la seva amistat es va forjar durant els anys d’universitat. El Joan venia més del guió i el J.A. Moreno més de la realització i, tot i que es porten tres anys de diferència, van saber fer un bon tàndem i des dels anys a l’Autònoma han anat fent treballs junts. Actualment cadascun treballa fent els seus projectes propis, pero estan sempre en contacte per l’empresa i segueixen treballant junts força sovint. Com molts joves que es dediquen a aquesta professió, ells també són polifacètics i no només es dediquen a la direcció sinó que també porten la producció, el guió, realització i postproducció dels seus projectes.\nDesprés d’anys treballant al nostre país, la parella de directors té una nova fita, conquistar Hollywood. És un somni que segurament molts joves comparteixen però ells han decidit fer un pas més per mirar de fer-lo realitat. Segurament molta gent pot creure que és un objectiu quasi impossible d’assolir i, tot i que és realment difícil, coneixem casos que han tingut èxit com els de J. A. Bayona (Jurassic World 2), Jaume Collet-Serra (The Commuter) o, més recentment, el de David Victori (El Pacto). Tots ells van anar a provar sort i gràcies al seu talent i esforç van aconseguir triomfar. Segons Moreno, el problema que hi ha Espanya és que “el film tingui una bona sortida”, les xifres de producció, distribució i d’audiència no són bones i “si intentes fer una pel·lícula més o menys independent, no té sortida”, afirma.\nTots dos coincideixen que el que és difícil no és el fet de fer una pel·lícula sinó que arribi a la gent. Encara que pugui passar per molts festivals, guanyar premis i tenir certa visibilitat a nivell nacional i internacional, un film independent pot no arribar a ser rendible. En aquest sentit Moreno afirma que es tracta “d’un problema d’indústria més que de subvenció”. Quan un director novell es planteja fer la seva primer pel·lícula depèn pràcticament del cent per cent de les subvencions perquè a nivell privat ningú aposta per un nom desconegut. Sempre hi ha casos excepcionals com el de Bayona amb El Orfanato però ell tenia la figura de Guillermo del Toro darrere. En la majora de casos “les òperes primes de directors espanyols passen pràcticament inadvertides”, expliquen.\nAls Estats Units, el cinema és considerat com quelcom de culte, una visió molt diferent de la que es té aquí. Per això, tant en Paüls com en Moreno creuen que tenen més possibilitats d’aconseguir realitzar la seva pel·lícula fora. Ells resumeixen els motius en tres eixos:\n1. La falta d’indústria cinematogràfica pròpia: Durant els anys 70, 80 i 90 no es va lluitar per tenir unes polítiques que protegissin el cinema espanyol. Altres casos com el de França és ben diferent, ja que es van preocupar de fer polítiques que retinguessin el seu cinema. És per això, que actualment a Espanya el 90-95% de la taquilla és americana i només el 5-10% la conformen pel·lícules espanyoles (o catalanes). D’altra altra banda, a França la proporció es força diferent, ja que tenen aproximadament el 65% de films americans però un notable 35% de cinema francès. “Això es fa des de la política i tenint una indústria que protegeixi el cinema i la cultura”, afirmen.\n2. La visió negativa dels espectadors: en general la gent té una idea negativa o pejorativa del cinema espanyol, ja que el consideren de poca qualitat. “Si han de triar entre un film americà o un espanyol es decantaran cap a l’americà sense tenir un coneixement real, simplement per inèrcia”, explica Paüls. Tampoc és que sigui culpa dels espectadors, segons Moreno es tracta més d’una qüestió d’educació i d’un fet “que és una conseqüència del tracte que se li ha donat aquí al cinema”.\n3. Falta de visibilitat: moltes pel·lícules que aconsegueixen realitzar-se després amb prou feines arriben a les sales de cinema o només estan un parell de setmanes en una única sala. Un cas seria el de l’actor Eduardo Casanova (Pieles) que té milers de seguidors a les xarxes, que és conegut i que va tenir el suport d’un gran director a l’hora de debutar a la direcció, i tot i això, el seu film ha passat força desapercebut. “A la que treus a la gent de la seva zona de confort i dels blockbusters, ja no ho van a veure”, es lamenta Moreno.\nSegurament hi ha altres factors que determinen l’èxit o el fracàs d’un film però queda clar que la situació pels directors novells és complicada. A més, el que aquí pot trigar fins a 10 anys a produir-se als Estats Units es pot fer amb un parell de mesos i, posaven l’exemple del director Martín Rosete, que va marxar als Estats Units per rodar la seva pel·lícula, Money, i explicava que “el que va ser improduïble aquí a Espanya, allà vam trigar dos mesos”.\nÉs evident que marxar a Los Angeles no és garantia de res i que “és una ciutat que viu del i pel cinema”, cosa que implica una major competència però també vol dir més oportunitats. “Allà hi ha mercat i ganes de fer coses”, comenta Paüls, a més, saben per experiència pròpia que allà tenen més facilitat per obrir-te la porta per escoltar-te que els europeus, “si vas allà com a mínim t’escoltaran i tindràs una oportunitat”, afirma. La ciutat de Los Angeles és la màxima expressió del cinema i per això per a ells és l’escenari ideal on intentar triomfar. “El principal objectiu que tinc quan faig un projecte és que la gent el vegi”, explica Paüls i per això creu que si el film es fa allà, té més probabilitats d’arribar a més llocs i més gent.\nAixí doncs el seu objectiu és trobar aquesta porta i obrir-la de bat a bat. Tots dos van allà amb els seus guions sota el braç. Pel que fa a l’òpera prima de J.A. Moreno es tracta d’una pel·lícula que es rodarà en un únic pla seqüència. Com a director i a nivell d’estil, s’emmiralla en films com Drive, The Neon Demon o Nightcrawler. La seva idea és fer una cosa semblant al film alemany Victora (2015) i explica que a Espanya no creu que tingués sortida, ja que, “Victoria que és el mateix, un pla seqüència, no ha funcionat”. Per la seva banda, Joan Paüls ha plantejat un film social de xoc de cultures. Té com a eix central la situació a Syria i seguiria la relació amorosa entre dues dones, una occidental i una aràbica. Es tractaria d’una pel·lícula a l’estil de A Passage to India o Rastres de Sàndal, “on la cultura o la familia pot estar per sobre d’un mateix”, explica. Creu que el seu tipus de cinema pot encaixar a Los Angeles, ja que, a Europa no tindrien cabuda pel tipus de narrativa, pel ritme, llenguatge i personatges, “el meu cine el veig molt més americà”, afirma.\nJa fa més d’un any que Paüls i Moreno van decidir embrancar-se en aquesta aventura de provar sort als Estats Units. I ara que les seves pel·lícules estan preparades per ser produïdes, la idea és marxar quan abans millor, un cop tota la documentació estigui en regla. “Anem amb la seguretat de saber el que anem a fer”, explica Moreno. La seva idea és continuar la seva carrera com a reconeguts directors als Estats Units.\nLa seva idea és treballar en els seus projectes pels següents tres anys. Posteriorment i si aconsegueixen assolir els seus objectius, els dos directors tenen idees similars. Se senten més identificats amb l’estil de cinema que es fa als Estats Units. No són gaire optimistes amb la situació del cinema a Espanya i els hi agradaria treballats als Estats Units perquè creuen que poden “aportar una visió externa als seus productes cinematogràfics, que poden ser molt beneficiaris per la indústria americana”.


Addicció a l'ultrafons: septiembre 2013\nTri Half Berga\nL'any passat em va agradar així que repeteixo, torno a Berga per córrer el triatló. Preocupació al marxar de Vallirana perquè plou, però quan es dóna la sortida ja fa estona que ha parat i comença a sortir el sol.\nLa sortida es dóna des de l'aigua del Pantà de la Baells i de forma bastant neta. Per endavant un circuit de 1.900 m a una sola volta (igual que l'any passat però en sentit contrari) que completo de menys a més sortint el 85è després de 28'59''.\nLlarguíssima transició que faig el més ràpid possible per pujar-me a la bici i començar a remuntar posicions. En general vaig guanyant posicions, tot i que la lleugera millora que porto últimament a l'aigua fa que també m'adelantin alguns triatletes. Com per exemple l'Emilio, que em passa com un cohet sobre el km 50, ja en la segona volta. Augmento el ritme per seguir-lo (òbviament respectant el no drafting) i no parem d'avançar posicions, tot i que vaig fent la goma i noto que vaig passat de voltes, així que m'oblido i continuo amb la meva cursa.\nUn cop ja dins de Berga, em descordo les sabates i després d'una pujada forta, em trobo la línia de desmuntada a sobre, així que no puc baixar-me descalç i vaig a deixar la bici de forma bastant patosa. Tot i que també m'han adelantat, el sector de bici m'ha afavorit molt i he fet el 35è millor parcial, completant uns 84 kms i les dues transicions en 2h35'34''.\nMitja marató per endavant... Surto bastant fort (suposo que gràcies a l'estímul visual del cul de la Saleta Castro, que vaig passar just abans de la T2) i de seguida vaig guanyant posicions fins que paro un moment a pixar... però no perdo ni un minut i torno a la feina més ràpid encara. Són 3 voltes i penso que la primera he sortit massa fort, però la segona la faig més ràpid i l'última la faig corrent tant com em deixen les cames. Vaig amb les pulsacions molt altes però els ànims del públic m'emputxen, sobretot dels meus pares i altres companys com el Juan, el Salva, la Bea o el Jacinto.\nAcabo esprintant per intentar guanyar una última posició en els últims 100 m però se'm resisteix.\nCreuo la línia de meta en 4h27'13''.\nMolt content pel resultat (26è de la general i 3er sub23) però sobretot per la cursa a peu, ja que vaig completar la mitja marató en 1h22'40'' (en realitat eren uns 20 kms), fent el 17è parcial... això vol dir que 16 cabrons van córrer més (o molt més) que jo!\nPodia haver corregut alguns kms més a aquest ritme però no més ràpid. Els ultra trails es noten i molt... m'han tret punta de velocitat però em noto molt més fort corrent a ritme constant. Quan surto a córrer 30' després d'entrenar bici, m'és gairebé impossible mantenir el ritme que portava fa uns mesos... però quan passo de 1h la cosa canvia. Crec que no vaig perdre cap posició corrent, només em va doblar el Richard Calle (guanyador de la prova) i un holandès que va quedar segon.\nD'aquesta forma encaro Calella amb molta confiança, sobretot corrent, on crec que la marca de 3h27' en la marató d'un ironman és molt millorable.\nNo vull acabar sense destacar el gran paper de tots els membres del Club Triatló Vallirana:\n- Jordi Matos 7è de la general i 1er no èlit, demostran que a Hawaii la liarà.\n- Emilio Sampedro 47è de la general, havent millorat molt a l'aigua i com ja he dit, anant com un cohet a la bici, preparat per l'Ironman.\n- Pau Bogunyà 1er júnior en el seu debut en una distància nova, més jove encara que quan jo vaig començar en aquesta distància.\n- Xavi Martorell finisher després de lluitar fins el final i aconseguir l'objectiu que feia mesos que perseguia.\nTambé molt bon paper dels amics Toni Zamora i Juanra.\nPosted by Sergi at jueves, septiembre 19, 2013 No hay comentarios:


L’Ajuntament de Cornellà destina 400.000 euros a una nova emissió de targetes moneder | Noticias Baix Llobregat\nInicio Actualidad L’Ajuntament de Cornellà destina 400.000 euros a una nova emissió de targetes...\nL’Ajuntament de Cornellà destina 400.000 euros a una nova emissió de targetes moneder\nL’Ajuntament de Cornellà, a través de l’empresa municipal de Promoció Social, Urbana i Econòmica (Procornellà), torna a posar en marxa les targetes moneder vinculades a la campanya “Compra a prop, compra amb confiança”. Després de la bona acollida de la primera edició, s’ha decidit continuar reforçant l’activitat del comerç local mitjançant una iniciativa, centrada a fidelitzar les compres de proximitat.\nEs posaran en circulació 16.000 targetes noves, que aquesta vegada són de color gris. Igual que l’any passat, la campanya està adreçada a la ciutadania més gran de 18 anys de Cornellà. Cada persona pot adquirir la targeta a través del web www.compracornella.cat per 75 euros i la rebrà amb un saldo de 100 euros –els 25 euros restants els aporta directament el consistori–.\nEn comparació de l’edició del 2020, l’Ajuntament de Cornellà destinarà 100.000 euros més, fins a un total de 400.000 euros, en aquesta campanya d’estímul al comerç local. D’aquesta manera la ciutadania podria gastar als comerços locals que s’hi hagin registrat fins a 1,6 milions d’euros. En aquesta iniciativa, hi participen tota mena d’establiments comercials: des de parades dels tres mercats municipals, a botigues de moda, calçat o electrònica; a més de perruqueries i centres d’estètica. El llistat de comerços està disponible a través de la pàgina www.compracornella.cat\nEl termini per fer servir la targeta de color gris és d’un any, fins al 31 de desembre de 2022\nMés suport a l’economia de proximitat\nLa campanya s’emmarca en les accions empreses per l’Ajuntament de Cornellà per a pal·liar els efectes de la pandèmia de Covid-19. En el cas del sector comercial, durant aquest any s’han destinat 420.000 euros a ajudes a bars i restaurants que, per culpa de les restriccions sanitàries, han vist reduïda la seva activitat i, per tant, també els ingressos. També s’han congelat taxes i impostos municipals, com ara el de l’ocupació de la via pública (terrasses). I, a més, s’està fent un reforç del programa “Quota 0” per a emprenedors, amb ajuts al pagament de lloguers de locals i oficines gestionats per Procornellà i assistència a PIMES, dotat de 110.000 euros.\n* L’antiga targeta vermella es pot utilitzar fins al 31 de desembre de 2021\nals establiments participants a la primera edició\nArtículo anteriorCornellà tindrà un punt de recàrrega ultraràpida per a vehicles elèctrics\nArtículo siguienteTorna el Nadal al Prat amb un ampli programa d’activitats, que s’inicia aquest dissabte amb el Pessebre Vivent


El personal sanitari de Joan XXIII afirma que Salut vol culpabilitzar-lo de la mort del farmacèutic | Notícies / Noticias Tarragona diari digital Tarragona21\nExtracte de la carta enviada per la Junta Clínica i la Facultativa a la Conselleria. Foto: Tarragona21\nL’expedient obert per la Conselleria de Salut de la Generalitat per depurar responsabilitats arran de la mort del farmacèutic Enrique Gheron en el trasllat de l’Hospital Joan XXIII a Bellvitge ha obert profundes ferides. El personal sanitari de Joan XXIII ha reaccionat rebutjant-lo de manera contundent perquè considera que la Generalitat s’està rentant les mans i està tractant de culpabilitzar “des del primer moment” el personal que va atendre Gheron, que va morir d’infart el passat 25 de desembre en el seu trasllat a Bellvitge. Gheron va ser derivat a Bellvitge perquè l’hospital tarragoní tanca a les vuit de la tarda el servei d’hemodinàmica.\nEl responsable territorial de Salut, Josep Mercadé, va explicar dies enrere a la premsa que en l’expedient s’investiga si l’home va rebre l’atenció adecuada a Joan XXIII i va recordar, no obstant això, que “no tots els atacs al cor es presenten de manera típica”.\nLa Junta Clínica i Facultativa de Joan XXIII han enviat una carta al conseller, Boi Ruiz; al delegat de la Generalitat a Tarragona, Joaquim Nin, i al de Salut, Josep Mercadé, carta a la què ha tingut accés Tarragona21, en la que afirmen: “Lamentem que l’única mesura adoptada fins ara hagi estat l’obertura d’un expedient, i denunciem la forma i el to en què aquest s’està portant a terme”. El document afegeix: “També esperem que, quan es demostri que l’actuació del personal va ser adequada, s’assumeixin responsabilitats per part de les persones que han contribuït, injustificadament i sense coneixement de causa, a intentar derivar les responsabilitats cap als professionals”.\nEn canvi, les dues juntes tenen molt clar que “és la Conselleria a qui correspon donar explicacions dels motius pels quals un servei considerat fonamental està només operatiu fins a les 20h”.\nEls professionals de Joan XXIII afirmen també: “Lamentem profundament i manifestem el nostre rebuig” per l’actitud presa per la Conselleria de Salut “que ha intentat des del primer moment responsabilitzar el personal del centre del resultat dels fets succeïts el 25 de desembre”. Fins i tot “abans de conèixer el detalls del cas, s’ha posat en dubte l’actuació i la professionalitat de les persones implicades”.\n20/01/2015 Joan XXIII, obligat a reorganitzar les guàrdies perquè Salut ha avançat la posada en marxa d’hemodinàmica\n17/01/2015 Boi Ruiz vol anunciar que l’ampliació d’hemodinàmica serà efectiva a partir de l’u de març\n16/01/2015 L’oposició surt al carrer per reclamar les 24 hores d’Hemodinàmica\nJaume Gaseni\tel 25/01/2015 a las 6:05 pm\nEs vergonyos que pasin fets tan lamentables com la mort del farmaceutic en el trasllat a Barcelona. La gent que vivim a les comarques Tarragonines, a cas no som catalans de primera ?, o a partir de les 8 ja no som tan catalans com puguin ser a Barcelona ?. Lo que heu de fer els que gestioneu els diners de tots nosaltres es mirar mes pel be de tots i menys pel propi, que diners si son per dietes , asesors , comisions, etc,etc,etc no fan falta , i la salud per mi es lo mes important i per vosaltres segur que tambe , pero el diners son de tots i tots hem de beneficiarmos per igual.


Marta Ribas demana a Sánchez i a Torra que obrin una nova etapa de diàleg i deixin enrere els errors del passat | Iniciativa per Catalunya Verds\nAvui s’ha celebrat la jornada municipalista d’ICV ‘Llavors de canvi’, un espai per compartir experiències i coneixements de cara a les municipals de 2019 on han participat 200 regidors i regidores i alcaldes i alcaldesses de la formació.\nLa Coordinadora Nacional d’Iniciativa per Catalunya Verds i diputada al Parlament de Catalunya pel grup Catalunya en Comú - Podem, Marta Ribas, ha demanat avui al President del Govern de l’Estat, Pedro Sánchez, i al President de la Generalitat, Joaquim Torra, que la reunió que mantindran ambdós dilluns serveixi per obrir una nova etapa de diàleg entre els dos governs i per deixar enrere els errors del passat. “Hem de sortir d’aquesta reunió amb possibilitats d’encetar una nou temps de diàleg”, ha explicat Ribas, tot felicitant els dos Presidents, ja que considera que suposa un gran avenç respecte a tot el que ha passat a Catalunya els darrers anys.\nLa Coordinadora ha valorat positivament que la reunió estigui plantejada com “un espai obert on poder parlar de tot” i ha demanat a Torra que, a banda de per tendir la mà al diàleg, també vagi a la reunió amb un segon objectiu clar: aconseguir avenços eficients i efectius que comportin canvis en positiu per a la vida de la gent. “No hem de perdre l’oportunitat de posar sobre la taula temes com el finançament autonòmic o la Hisenda pròpia”, ha explicat Ribas, qui considera que són reformes que la ciutadania de Catalunya necessita.\nRibas també ha aprofitat l’ocasió per demanar tant a Torra com a Sánchez que no tornin a entrar en la dinàmica de “bucle” que ha caracteritzat la política a Catalunya els últims anys, ja que en cap cas han beneficiat a la ciutadania. Per a la Coordinadora Nacional d’ICV, “cal deixar de banda els simbolismes unilateralistes i la judicialització de la política, ja que només ens ha dut al fracàs i a perjudicar el país, les institucions i la gent”.\nLlavors de canvi\nMarta Ribas ha fet aquestes declaracions en el marc de la jornada municipalista d’ICV ‘Llavors de canvi’ on han participat 200 regidors i regidores, alcaldes i alcaldesses de la formació ecosocialista. Aquest espai ha servit per intercanviar experiències i propostes sobre municipalisme de cara a les properes eleccions municipals de 2019. Ribas ha explicat que l’objectiu de la jornada és aplegar “tota la nostra experiència i coneixement per posar-los al servei de la nostra gent” i fer-los servir com a “llavor de les noves candidatures”.


Surt de la presó l'encobridora del crim de Colera - El Gerió Digital\nHa arribat a un acord amb la Fiscalia\nDivendres, 10 de març de 2017 14:00h\nEsther Puig del Castillo ha estat un any i quatre mesos en presó preventiva acusada d'assassinat i incendi per la seva suposada implicació amb la mort d'un jove a ganivetades a Colera el 17 de març del 2014. El fiscal demanava per a ella 20 anys de presó.\nEl cas va arribar a judici dimarts de la setmana passada a l'Audiència de Girona. Un jurat popular havia de definir la seva participació en el crim. Finalment, però, al final del judici, fiscalia, acusació particular i defensa van arribar a un acord per condemnar-la a 3 anys i mig de presó per encobriment i incendi.\nSegons va justificar el fiscal, no hi havia proves per determinar que Esther Puig del Castillo participés en l'assassinat com a inductora ni que estigués conxorxada amb l'assassí, Marlon Roberto Castro. De fet, en el moment en què Castro perpetrava el crim, la dona estava a Llançà, al seu bar.\nTot i això, després el va ajudar a eliminar proves. Li va donar roba neta per canviar-se i va posar la que estava tacada de sang en una bossa per llançar-la a les escombraries. A més, el va acompanyar fins a una benzinera a Figueres per comprar gasolina i, plegats, van tornar al lloc del crim. Allà, Castro va ruixar el cadàver de la víctima amb la benzina i li va calar foc, sense que Esther Puig del Castillo ho impedís.\nL'advocat d'Esther Puig del Castillo, Joaquim Bech de Careda, va demanar que sortís en llibertat tenint en compte que les penes per cada delicte són inferiors a 2 anys (2 anys per un d'ells i 1 any i mig per l'altre) i que li aprecien una atenuant de col·laboració amb la justícia. Per tant, va argumentat el lletrat, es pot suspendre l'execució de la condemna.\nAquest divendres, just l'endemà de la lectura del veredicte que declarava Marlon Roberto Castro culpable d'assassinat i incendi, el magistrat ha resolt la petició de l'advocat. Mentre decideix sobre la suspensió de la pena, ha resolt deixar-se en llibertat provisional sense fiança. Haurà de comparèixer, però, cada quinze dies al jutjat i no podrà sortir del país perquè li retiren el passaport.\nEsther Puig del Castillo


Utilizad este identificador para citar o enlazar este documento: http://hdl.handle.net/2072/3537\nHernández i Colom, Núria\nUniversitat Autònoma de Barcelona. Facultat de Ciències; Verdaguer i Espaulella, Josep; Puig i Boix, Josep\nEn aquest document es tracta el tema energètic des de la vessant dels consums en edificis municipals i el tipus de model energètic que aquests tenen implementat. Per a poder portar a terme aquesta tasca s’han realitzat vàries auditories energètiques per conèixer els consums actuals dels edificis i el grau d’eficiència d’aquests, i finalment proposar mesures de millora de la gestió energètica dels edificis estudiats (edificis de la tipologia administrativa i d’ensenyament) i analitzar la possibilitat d’implantació d’energia solar, una font d’energia neta, barata i en concordança amb el medi ambient.\nEscoles -- Edificis -- Aspectes ambientals\nEnergia solar en la construcció\nEdificis públics -- Manteniment i reparació\nArquitectura -- Conservació i restauració\nPlanols Ajuntament.pdf 361.5 KB PDF plànols\nPlanols CEIP Guillem de Montrodon.pdf 525.9 KB PDF plànols\nprojecte_resum.pdf 104.7 KB PDF resum del projecte\nProjecte.pdf 3.715 MB PDF projecte


A la llum d'un fanalet: Et vaig veure al cafè\nEt vaig veure al cafè... Ja portava estona absorta amb els blaus de les parets i el blaus imaginats de la mar que m'havia acompanyat aquell matí. Mastegava distretament un entrepà, sense massa fal·lera. Com si a cada mossegada se'm representés de nou, amb lentitud, un paisatge gairebé de somni.\nEstaves a la barra demanant una cervesa. D’esquenes, t’escoltava la veu. Seductorament greu. Em va provocar un somriure la coincidència dels colors que impregnàven el migdia. Sonava un blues de John Lee Hoocker. Et vas tombar per mirar-me i m’arribà un regust de salabror. Els teus ulls eren blaus.\nAportació al projecte literari col·lectiu lletrAtura del blog Ad'Art d'un relat amb 100 paraules.\nHo ha il.luminat un fanal blau a les 9:29\nAquests dies blaus sempre tenen gust a sal. Crec que he d'anar més sovint al cafè.\nQue tinguis uns dies plens de sol i mar!\n30 de març de 2010 a les 10:07\njo també et vaig veure en un cafè...\n(Cal que et digui que foto i paraules sensacionals???)\n(paraula de pas: barna. A veure si la propera pot ser Gràcia!!! X¬DDD)\n30 de març de 2010 a les 11:21\nun relat pintat de blau on fins i tot la mirada és blava...m'ha agradat moolt....em semble que m'apuntaré a veure a algú en aquest cafè...\n30 de març de 2010 a les 13:58\nAra pensava: però si és el mateix bar de la veïna Carmeta!(per cert, molt dolenta ella :( ) I ara també em mirava l'entrepà. Sóc molt xafardera... de llom? I aquest cafè tant bonic, on és? I aquesta mirada blava? Bones imatges i paraules!\n30 de març de 2010 a les 15:27\nQue maco el relat, i la fotografia, és un lloc per prendre un bon cafè i xerrar a cau d'orella amb algú estimat, oi? Un petó :)\nMolt bonic el teu relat, gràcies a aquest, jo també hi col.laboro! Merci, petons!\n30 de març de 2010 a les 16:03\nNo podia faltar el blau en el teu relat, fanal blau :)\n30 de març de 2010 a les 16:22\n30 de març de 2010 a les 16:27\nEncertadíssim tot el context i amb pinzellada de blau, és clar!\n30 de març de 2010 a les 16:59\nConec la foto del Concurs de fotografia...\nPreciós el blau i boníssim l'entrepà!\n30 de març de 2010 a les 23:24\nEl blau és també el meu color fanalet, m'ha agradat molt el relat.\nPer cert, m'he perdut alguna cosa? jo no hi veig cap foto! potser són ironies, no sé...\nSaps què???? SAPS QUÈ???? És el llibre que m'acomanya des d'inici de curs, el duc arreu, en faig una lectura lenta i hi estic ben d'acord en moltes de les grans veritat que escriu!!!! Gràcies, ja veus, cors junts! Petonassos!\n31 de març de 2010 a les 21:59\nAra també li comentava a l'ELVIRA, el complicat que és poder fer un relat curt, sobre un tema determinat i amb menys de 100 paraules i que sigui bonic.\nMissió comperta Fanal Blau.\nEl teu relat em porta el regust de la sal del mar i l'atzur de les seves aigües i calma.\n31 de març de 2010 a les 23:27\nDoncs venen ganes d'anar de cafè en cafè, aquests dies. :)\n4 d’abril de 2010 a les 12:44\nTanta la força\nDels pètals menuts\nVint-i-una pel 21\nLa primera carolina de la primavera\nel temps i el temps...\nEn el dia de la dona...\nfestival revival dels 70...\nM'acosto al groccom un color de carícia.Delir-me'...\nAhir me'n vaig recordar\nParaules adormides,a recer del sol de març,asseg...\n"...me pongo el sol al hombro, y el mundo es ama...


Una seixantena de nois i noies integren el nou Consell dels Infants i Adolescents de la ciutat\nActualitat | 3 de desembre de 2018\nEl nou Consell dels Infants i Adolescents de la ciutat ja està constituït. Una seixantena de nois i noies integraran durant el curs 2018-2019 aquest òrgan de participació.\nEnguany, des de l’Ajuntament i les escoles s’ha treballat per donar un major impuls al Consell. Així, s’han dut a terme sessions informatives sobre què és el Consell i com funciona en 22 centres dels 23 existents i als dos casals diaris del municipi (el del Teresa Altet i el del 25 de Setembre).\nEn total, s’han recollit 72 candidatures, que han entrat al sorteig per designar els 27 nous consellers. Les noves incorporacions se sumen als 23 que continuen del curs passat.\nDurant l’acte de constitució, i abans de nomenar els nous consellers, es va explicar als membres de l’òrgan i a les seves famílies què és el Consell dels Infants i Adolescents de Rubí, qui el forma, com s’estructura, com s’organitza i què poden fer els consellers.\nL’alcaldessa, Ana M. Martínez, els ha animat a “manifestar les vostres necessitats perquè, a partir de les vostres idees, puguem concretar-les en propostes per transformar i millorar la ciutat que tant estimem”.\nDiversos consellers i conselleres han explicat què han treballat durant el darrer any. Una de les propostes que han plantejat al govern i que ha obtingut resposta positiva ha estat la de pintar missatges de conscienciació sobre diferents temes als passos de vianants de la ciutat.\nL’acte també va servir per dur a terme dues de les activitats previstes el 18 de novembre per commemorar el Dia Universal dels Drets de la Infància, i que es van haver d’ajornar a causa del mal temps.\nLes corals infantils i juvenils de les escoles Pau Casals i Schola, de l’institut Torrent dels Alous i del Col·legi Regina Carmeli, dirigides per Carme Jiménez i Baldomero Sanz, professors de l’Escola Municipal de Música Pere Burés, van oferir un concert als assistents.\nA més, tres consellers i conselleres van llegir el manifest del Dia Universal dels Drets de la Infància, un text que tots plegats han treballat durant les seves reunions, a través d’unes dinàmiques proposades per Unicef.\nCorals infantils van participar en l’acte de constitució del nou Consell dels Infants. / Mariona López


cf voltrega: de desembre 2008\nSi guardes en el teu lloc el cap tranquil,\ni no menysprea mai els dubtes que ells tinguin.\nSi al parlar no exageras, el que saps i vols.\nDesitjo a tot-hom un FELIÇ ANY 2009!!!\nPublicat per enric a 15:51 Cap comentari:\nHO HABEU VIST!!!\nL´unica cosa que no era una inocentada del dia d´inocents, es que dimarts hi ha entrenament. La resta,(senyora inclosa) era broma com ja... "ho habeu vist...".\nNOU FITXATGE DE DARERRA HORA!!!!\nAvui diumenge 28 de desembre el Voltrega ha tancat el fitxartge del jugador internacional per Azerbayan, Olaf Uenastar Des. Ens ha sorgit de cop la posiblitat de fitxar-lo i ho hem aprofitat, en tenim molt bones referencies, i ens diuen que es un jugador molt tecnic i de gran embergadura que juga en punta d´atac. Sens dubte sera un gran reforç pel tram de lliga que ens ve ara, el jugador l´anem a buscar aquesta tarde a Barcelona on arribara provinent de l´Azerbayan, i dimarts ja vindra a entrenar amb nosaltres i a coneixer els seus nous companys. De moment viura amb la seva familia a casa del President a l´espera de trobar-li una vivenda definitiva. El que si ens ha demanat per venir, es que la casa on vaigui a viure sigui bastant lluny de la de´n Viza, ja que la seva senyora es diguessim una mica... espectacular i ja se sap que ficar un llop a cuidar les gallines no es el mes recomanable...\nSi voleu venir a coneixer-lo, dimarts a entreno.\nPublicat per enric a 13:25 2 comentaris:\nRESUM DE L´ANY 2008\nAra es epoca de pasar balanç, sobre el que s´ha fet be, el que s´ha fet malament i veure els resultats obtinguts en aquest exercici anual. Nosaltres tambe ho hem fet.\nPenso que el resum de l´any 2008, ens ha de fer sentir contents pels resultats obtinguts que, d´acord que sempre es poden millorar, pero es per estar-ne almenys minimament satisfets, tot i que no ens pot fer caure en la complaença, ni en el cofoisme, i ens ha d´empenyer a continuar per aquest cami, que veiem que ens dona resultats, que podriem qualificar de satisfactoris. El resum del 2008 en numeros i en partits oficials es el seguent:\n*32 partits jugats dels quals, 23 victories, 2 empats i 7 derrotes, amb un balanç golejador de 84 gols a favor i 35 gols en contra*.\nPenso jo que son uns numeros per sentir-nos tots orgullosos, ja que ens marquen el cami cap on ha de tirar aquest equip. Continuem aixi i esperem que el proper any 2009 sigui almenys igual de bo que aquest, nosaltres amb aquesta intencio continuarem lluitant. Gracies perque una part molt gran d´aquests numeros es de l´aficio, sense el vostre recolsament ara segur no estariem aqui, espero que l´any vinent continueu amb la mateixa força i el mateix "carinyo" al nostre costat, sera bona senyal per tots. Bon any nou!!!\nPublicat per enric a 1:12 1 comentari:\nQUE TINGUEU TOTS UN BON NADAL!!!\nDesde aquest modest blog, vull desitjar a tots els lectors de part meva i de part de tota la gent que forma el C.F.Voltrega, unes felices festes i un proper any 2009 ple d´exits tant individuals com col.lectius. A lluitar pels nostres somnis!!!!\nPublicat per enric a 23:17 5 comentaris:\nVeig darrerament que entre els comentaris del blog, hi ha moltes referencies tant a favor com en contra sobre el cas Sergi Antolin, i la seva marxa al St. Feliu Sasseres. No vull que aquest cas signifiqui una via d´enfrontament entre favorables i detractors de´n Sergi, per aixo us paso a matissar una serie de punts que crec que s´han de tenir en consideracio a l´hora d´opinar sobre el tema.\nEn primer lloc dir que en Sergi desde la primera jornada te ofertes d´altres equips, algunes d´importancia economica i que les rebutja per continuar amb nosaltres.\nQuan rep l´oferta Santfeliuenca, en primer moment tambe es rebutjada, pero despres de rebre una contraoferta bastant mes superior ell l´accepta, no vull entrar en detalls economics perque no crec que sigui jo qui els hagui de dir, ademes que crec que no interessen a ningu llevat del propi Sergi, pero parlem de quantitats... sucoses.\nEn Sergi te tot el dret de marxar com el te, qualsevol jugador de la plantilla que ho vulgui fer, el que si vull desmentir, es un escrit que deia que ja s´havia quedat aixi quan es va fitxar. Aixo es mentira. En cap moment quan es fitxa es queda que pot marxar quan rebi un oferta d´un altre club, es mes se li fa la fitxa per 3 anys, que ell mateix diu te intencio de complir, que despres vol marxar pels motius abans exposats es ja una decisio totalment respectable, pero que no estava en absolut contemplada en el moment de fitxar-lo.\nQuan el Voltrega el treu de Guixols, ha de lluitar molt, i costa molt aconseguir que se li dones la baixa, ja que el seu antic club no volia donar-li, es clau la figura del sr. Serafi Lira per tal d´aconseguir que pogues marxar de Guixols. Sense la figura del nostre president encara de ben segur hi seria.\nEntenc que el malestar de la gent no es per la seva marxa, es per com marxa, potser ha faltat explicar la situacio als companys, i una mica mes de claretat a l´hora d´actuar, mai se li pot tallar les ales a ningu i mes quan hi ha diners en joc, pero les formes potser si que no han estat les mes adecuades.\nA en Sergi se li han de donar les gracies per tot el que ens ha ajudat, pero tambe s´ha de tenir el convenciment i respecte pel reste de la plantilla de que el Voltrega actual, no era l´Antolin i els altres, sino que el Voltrega actual es un equip amb garanties i que dispòsa de molts bons jugadors i que entre tots son els que han portat a l´equip a ser on es, en aquest equip tots som important i ningu inprescindible.\nEns fa mal quan lleguim comentaris de que ara baixarem, de que sense l´Antolin anirem cap a baix i que sense en Sergi ara som poc mes que una banda, amb en Sergi lluitavem i ara sense ell continuarem lluitant per ser tant amunt possible, pero amb en Sergi o sense ell, els objectius marcats segueixen sent els mateixos, que son fer 45 punts que ens salvin, i es per aixo que lluitem cada setmana. Ara a mes pero se´ns hi ha sumat unaltre objectiu, demostrar que sense l´Antolin, el Voltrega segueix siguent un bon equip capaç de plantar cara qualsevol equip del grup, tal i com hem fet fins al moment.\nOblidem el tema Antolin, un gran jugador que ara pels motius que siguin ja no es al nostre costat, ni defensa la nostra samarreta, li desitjem molta sort en la seva nova aventura, pero el Voltrega setmana darrera setmana, intentara demostrar que hi ha vida mes enlla de l´Antolin, algu pensa que no ho aconseguirem? els demostrarem que esta equivocat, que ningu ens doni per morts perque el seu despreci es la nostra força.\nPublicat per enric a 22:48 3 comentaris:\nVic 1 - VOLTREGA 0\nPerdoneu pel retras pero aquestes dates nadalenques fan que tots anem mes apretats d´horaris i el meu es per llogar-hi cadira.\nQue podem dir del partit de dissabte? Segons el meu punt de vista que va ser un bon partit, i que nosaltres no varem saber aprofitar les clares ocasions que varem tenir, i que el Vic va aprofitar un errada nostre per fer el 1-0, i defensar-se amb molt ordre i amb la sort de tenir un porteras, que va desmantelar tots els nostres intents de marcar. Aixi de simple ho veig jo, crec que si haguesim marcat el penal, guanyem 0-3, pero si desaprofitem una ocasio tant clara...\nTot i aixi, errades al marge, sempre he dit que els partits es guanyen i es perden entre tots i tots varem perdre el partit de dissabte, no vull carregar culpes a ningu perque tots tenim el nostre grau de culpabilitat, nomes espero que tots reflexionem i assumim el que hem fet malament, per de cara al proper partit del dia 10 contra el Santa Eugenia, no tornem a caure en les mateixes errades, corregim errors i sumem 3 punts que ens portin altra vegada una mica mes a prop del lider.\nGracies aficio un cop mes per fer-nos costat al camp del Vic, que va registrar una entrada, que penso jo sera la millor de tota la temporada, no ja nomes pel que fa a l´equip`"B", sino tambe al primer equip inclos. Gracies.\nPublicat per enric a 22:35 1 comentari:\nCONVOCATORIA PER VIC.\ndissabte 20 de desembre 2008\npartit............... Vic - VOLTREGA\na ¾ de 3 al camp del Vic o be\na ¼ de 3 a La Catolica\n12.Joan Carles Comas\nPublicat per enric a 22:28 8 comentaris:\nVOLTREGA 2 - Campdevanol 2\nCronica cedida amablement per l´amic "Anonim 1".\nEl partit de dissabte, "Va tenir de tot molts gols, molt bon joc per part dels 2 equips, un penal dubtós un munt d'expulsions dubtoses per part dels 2 equips i una molt mala actuació de l'àrbitre que a mitjans de la segona part va volguer donar la nota perdent totalment els papers. Tot hi aixó els jugadors dels 2 equips van estar a l'altura demostrant que ells si són uns professionals. Felicitar també al campdevànol pel joc i per la seva afició, un molt bon rival."\nM´aderixo totalment a aquesta cronica i la faig tambe meva, nomes afeguir la gran lluita , entrega i comportament dels dos equips, que tot i les circumstancies arbitrals varen demostrar que tambe son de la part alta en comportament.\nGran aficio la del Campdevanol, pero la del Voltrega... Insuperables!!\nPublicat per enric a 21:15 5 comentaris:\nAhir al vespre varem tenir la sorpresa en forma de regal de reis, de que en Jordi Benavente, en Bena per nosaltres, deixava l´Aiguafreda i decidia venir a jugar al nostre equip. Es un reforç important de cara aquesta fase la lliga, i aportara a l´equip un grau de qualitat, d´experiencia i d´esforç imprescindible per un equip que vol continuar creixent. La veritat es que va significar una gran alegria per tots que vingui en Bena ja que tots coneixem de la seva valua com a futbolista i tambe de la seva categoria com a persona, desde aqui nomes donar-li la benvinguda, i desitjar-li que en el retorn a casa seva, difruti i ens faci disfrutar a nosaltres tant, com ha fet sempre que hem tingut el plaer de veure´l jugar.\nBenvingut a casa Jordi!!!\nPublicat per enric a 14:18 3 comentaris:\nCONVOCATORIA PEL CAMPDEVANOL...amb sorpresa.\ndissabte 13 de desembre 2008\npartit............... VOLTREGA - Campdevanol\nPublicat per enric a 22:45 2 comentaris:\nPARTIT MOLT COMPLICAT... CAMPDEVANOL\nAquesta setmana ens visita al parroquial l´equip maxim golejador del campionat, i segon classificat, el Campdevanol. Conta amb dos davanters molt perillosos, que encapsalen la llista de golejadors del campionat amb 12 i 11 gols, si ademes afegim la presencia a la banqueta d´un gran entrenador con el Sr. Menci Colomer, i un mitj camp treballador i amb qualitat i una bona defensa, tindrem el resultat que us dic, un complicat equip que vindra a endur-se els tres punts. S´haura de lluitar molt i suar tinta per tirar el parti endavant, pero si d´una cosa no dubto es de l´esforç que hi haura per part de tots els nostres jugadors, aixi com del suport que rebrem de la nostra aficio, que una setmana mes demano que ens donin un cop de ma per tirar tant complicat partit endavant. Esperem que disfruteu del partit, ja que ambdos equips els agrada jugar a futbol i tenir la pilota, no dubto que sera un partit dificil pero que amb el vostre ajut hem de tirar endavant.\nVinga, fins dissabte!!\nPublicat per enric a 14:55 2 comentaris:\nRodenc 4 - VOLTREGA 5\nQue es pot comentar d´un partit en el que es fan 9 gols, que hi ha fases de molt bon joc per ambdos cantons, que hi ha tensio, que hi ha nervis, que hi ha pol.lemica, que hi ha en definitiva...futbol??\nDons aixo, res mes que aixo, que va ser un partidas.\nDos equips que no es varen rendir mai i que varen buscar en tot moment la victoria, sapiguent que els tres punts contra un rival directe de la part alta de la classificacio, podien ajudar a obrir una mica de forat entre els grupets de la taula classificatoria. Tots dos sabiem el que ens jugavem i varem sortir pel partit, ni tant sols el gol matiner del Rodenc ens va fer minbar les nostres ganes de guanyar el partit i cinc minuts mes tard empatavem, i deu minuts despres ens posavem per davant, i tornavem a marcar i ells remontaven i remontavem nosaltres despres, i arrivavem al final del partit exahusts de futbol, cansats perque haviem jugat amb la millor davantera de la lliga, i haviem guanyat, en definitiva aixo es futbol, un esport que quan es juga amb intensitat, ganes i alegria es molt i molt maco.\nVull felicitar desde aqui a tots els jugadors del Voltrega que varen disputar ahir el partit, no era un partit facil, cap del partits d´aquesta lliga ho es, i menys pel fet de jugar camp contrari, pero amb aquesta actitut i ganes segur que farem grans coses, desde aqui us felicito. Per altre banda tambe vull felicitar a l´equip del Rodenc, ja que per fer un gran partit es necessiten dos grans equips, i ahir el Rodenc va demostrar perque va on va a la taula classificatoria, son un senyor equip!!!\nVull fugir de pol.lemiques, mai m´han agradat, per lo que no comentare l´actuacio arbitral, el partit esta acabat i ja no serveix de res tirar merda a sobre de ningu ni entrar en disputes i punts de vistes diferents, de jugades pol.lemiques sempre n´hi hauran en cada partit de futbol i el que s´ha de fer es un cop acabat pasar pagina i pemsar en el proper partit que en el nostre cas es un os dels grossos, unaltre equip amb polvora a les botes, el Campdevanol.\nA l´aficio donar-li un cop mes les gracies, ja se que potser em repeteixo molt amb aquest tema, pero soc dels que crec que el que fan no te preu, GRACIES PER TOT.\nPublicat per enric a 14:39 9 comentaris:\ndissabte 6 de desembre 2008\npartit................Rodenc – VOLTREGA\na ¼ de 3 a La Catolica o be\na ¾ de 3 al camp de futbol de Roda de Ter\n8.Joan Carles Comas\nSON GANES DE TOCAR ELS PEBROTS...\nUs deixo avui un video en que un arbitre "tiquis-miquis", fa repetir fins a 6 vegades un llençament de penal. La veritat es que es d´el.logiar la paciencia de tots els jugadors, perque n´hi ha per engegar l´arbitre a fer punyetes...\nPublicat per enric a 22:33 1 comentari: